text: Saabuva uue poliitilise reaalsuse kohta võib juba täna öelda mõndagi. Esiteks, ta on avatud mõttevahetusele. See, mida me oleme viimase aasta jooksul Eestis näinud, on muuhulgas täiesti respekteeritav poliitiline debatt. Teiseks, normiks on üha enam tõusmas läbipaistvus. Siit väljakutse riigikogu õiguskomisjonile – Rahvakogu ettepanekute arutelu peab olema avalik, kättesaadav kõnes ja pildis. Mis peaks seal valgust kartma?